ალისა საოცრებათა ქვეყანაში (2010 წლის ფილმი)
ალისა საოცრებათა ქვეყანაში (ინგლ. Alice in Wonderland) — ფანტასტიკური-სათავგადასავლო ჟანრის ფილმი, რომელიც ლუის კეროლის რომანების („ალისას თავგადასავლები საოცრებათა ქვეყანაში“ (Alice's Adventures in Wonderland ) და „სარკის გავლით“ (Through the Looking-Glass) მიხედვითაა გადაღებული და მათ ერთგვარ გაგრძელებას წარმოადგენს. რეჟისორი ტიმ ბარტონია. ფილმი მოიცავს როგორც სცენებს მსახიობების მონაწილეობით, ისევე მოძრაობის ჩაწერის ტექნოლოგიით. მია ვაშიკოფსკა ფილმში ალისას განასახიერებს, ჯონი დეპი კი შეშლილი მექუდის როლს თამაშობს. კინოგაქირავებაში ფილმმა მილიარდ აშშ დოლარზე მეტი შეაგროვა და ყველა დროის ყველაზე შემოსავლიანი ფილმების სიაში მეთხუთმეტე ადგილს იკავებდა.